NARIADENIE KOMISIE (ES) č. 300/2009
z 8. apríla 2009,
ktorým sa stanovuje koeficient pridelenia, ktorý sa má uplatňovať na žiadosti o dovozné povolenia podané od 27. marca do 3. apríla 2009 v rámci colnej kvóty otvorenej nariadením (ES) č. 955/2005 pre ryžu pôvodom z Egypta
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
keďže:
(1)
Nariadením Komisie (ES) č. 955/2005 (3) sa otvorila ročná dovozná colná kvóta na 5 605 ton ryže pôvodom z Egypta patriacej pod číselný znak KN 1006 (poradové číslo 09.4097).
(2)
Z oznámenia podľa článku 5 písm. a) nariadenia (ES) č. 955/2005 vyplýva, že žiadosti podané od 27. marca od 13.00 hod. do 3. apríla 2009 do 13.00 hod. (bruselského času) v súlade s článkom 4 ods. 1 uvedeného nariadenia sa vzťahujú na množstvá, ktoré sú vyššie ako dostupné množstvá. Je preto potrebné určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá.
(3)
Takisto je potrebné pozastaviť podávanie nových žiadostí o dovozné povolenia v zmysle nariadenia (ES) č. 955/2005 až do konca prebiehajúceho kvótového obdobia v súlade s článkom 4 ods. 2 uvedeného nariadenia,
PRIJALA TOTO NARIADENIE:
Článok 1
1. Žiadostiam o dovozné povolenia na ryžu pôvodom z Egypta patriacu pod kvótu uvedenú v nariadení (ES) č. 955/2005, podaným v období od 27. marca od 13.00 hod. do 3. apríla 2009 do 13.00 hod. bruselského času, sa vyhovie vydaním povolení na požadované množstvá upravené koeficientom pridelenia 23,68421 %.
2. Podávanie nových žiadostí o dovozné povolenia sa pozastavuje od piatka 3. apríla 2009 od 13.00 hod. bruselského času až do konca prebiehajúceho kvótového obdobia.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. apríla 2009